**Αλλαγή σκυτάλης στη Henkel για την Ελλάδα και την Κύπρο. Νέα Πρόεδρος η Karolina Markiewicz-Kuskowska διαδεχόμενη τον Γιώργο Τσουνάκη.**

Η Henkel ανακοινώνει ότι η **κα Karolina Markiewicz-Kuskowska** αναλαμβάνει καθήκοντα Προέδρου της Henkel για την Ελλάδα και την Κύπρο από την 1η Ιουνίου 2024, συπληρωματικά στον ρόλο της, ως Γενική Διευθύντρια για την HCB (Henkel Consumer Brands). Η κα **Markiewicz-Kuskowska** διαδέχεται τον **κ. Γιώργο Τσουνάκη**, ο οποίος αποχωρεί στις 30 Ιουνίου 2024, στο πλαίσιο της συνταξιοδότησής του, μετά από 27 χρόνια επιτυχημένης θητείας και εξαιρετικής προσφοράς από διάφορες θέσεις ευθύνης στη Henkel Hellas.

**Υπό την ηγεσία του κου Τσουνάκη**, η Henkel Hellas και η Schwarzkopf Professional διέγραψαν μια αξιοσημείωτη πορεία στην ελληνική αγορά αξιοποιώντας το πρωτοποριακό πνεύμα, τη γνώση και τους πόρους της εταιρείας σε συνδυασμό με ένα ισχυρό χαρτοφυλάκιο προϊόντων, επικοδομητικές συνεργασίες και ανταγωνιστικά πλεονεκτήματα. Στη διάρκεια της θητείας του ως Προέδρος, ο κ. Τσουνάκης εκπροσώπησε και προέβαλε με επιτυχία τις αξίες και των δύο Εταιρειών τόσο στο εξωτερικό, όσο και στο εσωτερικό περιβάλλον, αναπτύσσοντας παράλληλα και ενδυναμώνοντας το πνεύμα συνεργασίας και ομαδικότητας μεταξύ των συναδέλφων του.

**Η κα Markiewicz-Kuskowska** ανέλαβε το 2022 τη θέση της Γενικής Διευθύντριας της Henkel Consumer Brands για Ελλάδα και Κύπρο με στόχο, αφενός, να βελτιστοποιήσει τις επιδόσεις της νέας εταιρικής μορφής σε βασικά στρατηγικά θέματα, όπως είναι η καινοτομία, η βιωσιμότητα και η ψηφιοποίηση προς όφελος των πελατών και των καταναλωτών και, αφετέρου, να φροντίσει τους ανθρώπους οι οποίοι αποτελούν τους πραγματικούς μοχλούς επιτυχίας. Η κα Markiewicz-Kuskowska έχει περισσότερα από 20 χρόνια εμπειρία στο marketing, το trade marketing και τις πωλήσεις για εταιρείες καταναλωτικών αγαθών. Από το 2013, είναι μέλος της οικογένειας της Henkel καλύπτοντας ρόλους αυξημένης ευθύνης όπως ο ρόλος της Γενικής Διευθύντριας της Henkel Beauty Care στην Τσεχία και τη Σλοβακία.

**Πληροφορίες για τη Henkel**

Με τα εμπορικά σήματα, τις καινοτομίες και τις τεχνολογίες της, η Henkel κατέχει ηγετική θέση τόσο στον βιομηχανικό όσο και στον καταναλωτικό τομέα σε όλο τον κόσμο. Η επιχειρηματική μονάδα Συγκολλητικών Τεχνολογιών (Adhesive Technologies)κατέχει ηγετική θέση στην παγκόσμια αγορά σε κόλλες, στεγανωτικά και λειτουργικές επιστρώσεις. Με την Consumer Brands, η εταιρεία κατέχει ηγετική θέση στους τομείς της περιποίησης μαλλιών, του πλυσίματος των ρούχων και του καθαρισμού του σπιτιού σε πολλές αγορές και κατηγορίες πολλών χωρών του κόσμου. Τα τρία κύρια εμπορικά σήματα της είναι η Loctite, το Persil και το Schwarzkopf. Το οικονομικό έτος 2023, η Henkel σημείωσε πωλήσεις άνω των 21,5 δισεκατομμυρίων ευρώ και προσαρμοσμένα λειτουργικά κέρδη περίπου 2,6 δισεκατομμυρίων ευρώ. Οι προνομιακές μετοχές Henkel είναι εισηγμένες στο γερμανικό Χρηματιστήριο βάσει του δείκτη DAX. Η Henkel έχει μακρά παράδοση στην αειφόρο ανάπτυξη, διαθέτοντας μια σαφή στρατηγική βιωσιμότητας με συγκεκριμένους στόχους. Η Henkel ιδρύθηκε το 1876 και απασχολεί περίπου 48.000 άτομα σε όλο τον κόσμο –μια ετερογενή ομάδα, που είναι ενωμένη κάτω από μια ισχυρή εταιρική κουλτούρα, κοινές αξίες και έναν κοινό σκοπό: «Πρωτοπόροι στην καρδιά για το καλό των γενεών». Για περισσότερες πληροφορίες, επισκεφθείτε τον ιστότοπο [www.henkel.com](http://www.henkel.com/)

**Για πληροφορίες προς τον Τύπο:**

Μπία Ενωτιάδη, benotiad@ikon.bbdogroup.gr, 210 6784356

Χριστίνα Γενικαλιώτη, cgenikal@ikon.bbdogroup.gr, 210 6784364